Public procurement notice: Contract Notice
Published: 2019-07-16
Buyer: Forsvarsministeriets Ejendomsstyrelse
Country: DK
Contract type: Services
Procedure: Open procedure
CPV classification: 71000000 | 71220000 | 71240000 | 71311000: Civil engineering consultancy services | 71320000
Estimated value: 380000000 DKK
Submission deadline: 2019-09-27
Award criteria: The most economic tender
EU fund: ESF

Technical requirements: Forsvarsministeriets Ejendomsstyrelse (FES) varetager alle bygge- og anlægsprojekter på Forsvarsministeriets etablissementer i Danmark. Udbuddet vedrører således en rammeaftale, der har til formål at dække FES' behov for totalrådgivning i forbindelse med gennemførelse af bygge- og anlægsprojekter.
Aftalegrundlaget for nærværende rammeaftale er ABR 18 med FES' tilføjelser og fravigelser samt Ydelsesbeskrivelsen for Byggeri og Landskab 2018 (YBL18). FES forbeholder sig retten til at kræve fremtidige rådgivningsopgaver udført efter ydelsesbeskrivelser, der udgives i rammeaftalens løbetid, ligesom FES forbeholder sig retten til at foretage tilføjelser og/eller fravigelser til disse.
Kontorer og administration, auditorium og undervisning, indkvarteringsbygning, laboratorium, musikøvelokale, arkivfaciliteter, værksted (standard), værksted (specialværksted), værksted (hangar), garageringshangar/vask, garage (standard), lager (opvarmet, indehold arbejdspladser), depot (varmet og uopvarmet), depot opvarmet inkl. vaskefaciliteter mv., stålhal, infirmeri, idrætshal, skydebaner, anlæg, veje og infrastruktur, landingsbaner, kajanlæg og havneudvidelse, fysisk sikkerhed og perimetersikring.
Der henvises til etablissementsoversigten, der oplister størstedelen af Ordregivers etablissementer, herunder type og placering.
Der vil være stor diversitet i opgavetyperne, som forventes at omhandle både nybyg, tilbygning, renovering,modernisering, vedligehold mv. Der må endvidere forventes en større mængde opgaver vedrørende kontor- og uddannelsesfaciliteter samt byggerier med et højt installationsteknisk niveau, sikrede faciliteter (mekanisk og elektronisk) samt byggerier vedrørende miljø- og energioptimering, herunder klimasikring. Opgaverne vil ligeledes være af større og mindre karakter samt kompleksitet, ligesom det må forventes, at projekterne gennemføres i forskellige udbuds- og entrepriseformer.
Delaftalen tildeles til de 2 tilbudsgivere, der afgiver det økonomisk mest fordelagtige tilbud. Honoraraftaler under rammeaftalen tildeles gennem direkte tildeling eller miniudbud. Kriterierne for valget mellem direkte tildeling og miniudbud fremgår af rammeaftalen pkt. 7. Ved anvendelse af miniudbud sendes honoraraftalen i miniudbudblandt de i alt 4 rådgivere på delaftale 1 og delaftale 2.
Honoraraftaler under rammeaftalen vil indeholde de i bilag 4 (Ydelsesskema) afkrydsede ydelser. Indholdet af de enkelte honoraraftaler kan dog variere i art og omfang, og Ordregiver er ikke underlagt et krav om, at alle de afkrydsede ydelser i ydelsesbeskrivelsen skal indgå i hver enkelt honoraraftale.
Såfremt tilbudsgiver anvender underrådgivere, forbeholder Ordregiver sig retten til at kræve, at visse centrale opgaver udføres direkte af tilbudsgiveren selv. En opgave kan karakteriseres som central, når opgaven fordrer et intensivt og vedvarende samarbejde mellem Ordregiver og tilbudsgiver, eller når opgaven kræver en særlig grad af fortrolighed. Det vil fremgå af den konkrete honoraraftale, hvis Ordregiver udnytter denne adgang.
Ordregiver har opstillet en række begrænsninger i forhold til, hvilke og hvor mange delaftaler, en tilbudsgiver kan vinde.
1) En tilbudsgiver kan maksimalt tildeles plads på én delaftale pr. område samt kun tildeles plads på to ud af tre områder på rammeaftalen.
2) Tilbudsgiver kan alene blive rangeret som nr. 1 på én delaftale ud af 6 delaftaler på nærværende rammeaftale.
3) En rådgivningsvirksomhed kan ikke (i) optræde som henholdsvis totalrådgiver og støttende enhed eller underrådgiver til en anden totalrådgiver på den samme delaftale og/eller begge delaftaler i samme område eller (ii) optræde som støttende enhed eller underrådgiver til to totalrådgivere på en delaftale og/eller begge delaftaler i samme område.
4) Ordregiver udbyder ligeledes en rammeaftale for bygherrerådgivning, byggeledelse og fagtilsyn. Tilbudsgiver kan kun tildeles én delaftale pr. område på tværs af de to rammeaftaler. Ydermere kan en tilbudsgiver samlet set kun tildeles tre pladser på tværs af de to rammeaftaler.
Ordregiver kan forlænge rammeaftalens gyldighedsperiode 3 gange af op til 12 måneder, dog maksimalt 24 måneder i alt, ved skriftlig henvendelse til rådgiveren.
Kontorer og administration, auditorium og undervisning, indkvarteringsbygning, laboratorium, musikøvelokale, arkivfaciliteter, værksted (standard), værksted (specialværksted), værksted (hangar), garageringshangar/vask, garage (standard), lager (opvarmet, indehold arbejdspladser), depot (varmet og uopvarmet), depot opvarmet inkl. vaskefaciliteter mv., stålhal, infirmeri, idrætshal, skydebaner, anlæg, veje og infrastruktur, landingsbaner, kajanlæg og havneudvidelse, fysisk sikkerhed og perimetersikring.


Award value: 380000000